डेन्यल बर्नूली
डैनियल बर्नूली अथवा डैनियल बर्नौली (/bərˈnuːli/; Swiss [bɛʁˈnʊli]; 8 फ़रवरी 1700 – 17 मार्च 1782) स्विस गणितज्ञ और भौतिक विज्ञानी थे। वो बर्नूली परिवार के विभिन्न प्रसिद्ध गणितज्ञों में से एक थे। वो यांत्रिकी की गणित, विशेषतः तरल यांत्रिकी और प्रायिकता एवं सांख्यिकी में अग्रणी कार्य के लिए जाने जाते हैं। उनका नाम बर्नूली प्रमेय में स्मरित किया जाता है जो ऊर्जा संरक्षण का नियम का एक उदाहरण है और २०वीं सदी की दो महत्त्वपूर्ण तकनीकी उपलब्धियों कार्ब्युरेटर तथा वायुयान के पंख में प्रयुक्त गणित को वर्णित करती है।